La Universitat Popular de Sagunt ha inaugurat una exposició pictòrica inspirada en el món marí
02 de juny 2022

![](/media/l4cbse20/c-grupo-fondo.jpg?width=850&height=566.9886363636364)

L'alumnat del curs de Dibuix i Pintura de la Universitat Popular de Sagunt va presentar ahir dimecres, 1 de juny, el seu treball en l'exposició _L’univers marí com a inspiració_, que es podrà visitar fins al pròxim 1 de juliol a la Casa Municipal de Cultura del Port de Sagunt (carrer Progrés, 9). L'entrada és lliure i la mostra serà visitable de dilluns a divendres en horari de 10.00 a 13.00 i de 16.00 a 21.00 hores.

El títol que dona nom a la col·lecció temàtica que enguany presenta l'alumnat del curs de Dibuix i Pintura indica quina és la línia semàntica que unix totes les obres, l'univers marí. La mostra pretén posar en valor la riquesa dels fons marins, la seua fascinant diversitat de vida i color, però sobretot ressaltar la importància i l'obligació de cuidar les mars.

La regidora de la Universitat Popular, Maria Josep Soriano, ha assenyalat que «**entrar en esta exposició és com entrar en una galeria d'art per la qualitat de les obres exposades**». També ha agraït a l'alumnat per «**mostrar el treball fruit de la seua creativitat i a Inma la professora per saber guiar tan bé les seues mans i els seus pinzells**».

![](/media/tmihrrde/c2-fondo-marino.jpg?width=850&height=566.9886363636364)

Estava previst que esta exposició s'inaugurara en 2019 en la Fira de l'Art que tractava la temàtica ‘Cuidem el medi ambient’ però es va ajornar a causa de la pandèmia. Així mateix, ahir durant la inauguració es va sortejar un quadre i els diners recaptats de la rifa es van entregar a l'ONG Manos Amigas amb la finalitat que s'utilitze per a ajudar els refugiats ucraïnesos.

S’hi exposen 33 obres pictòriques inspirades en esta proposta i adaptades a les inquietuds i gustos personals i artístics de cada alumne i alumna. La cerca de la bellesa, la denúncia, el misteri, la llegenda, l'abstracció… la varietat està servida en eixe univers blau.

![](/media/qawlz5jz/c4-fondo-marino.jpg?width=850&height=566.9886363636364)

En l'exposició participen amb les seues obres: Victoria Adán; Rafael Adrián; Natalia Arnoso; M. Ángeles Asensi; Manolita Aznar; Carlos Javier Bonet; M. Ángeles Ferri; Palmira García; Francisco Iniesta; Antonio Mangas; Carmen Máñez; M. Ángeles Martín; M. Luisa Martín; Rosa Martínez; Antonio Moreno; Francisco Munne; M. Rosa Muñoz; Vicente Ortín; Gemma Pérez; M. Carmen Pescador; Julia Piqueras; Lucía Prieto; Antonio Quintanilla; Xenia Rambla; Isabel Ramírez; M. José Roses; Amparo Ruiz; Elena San Antonio; Paquita Sàrria; Pepa Vidal; Rosa Vila; i M. Rosa Zahonero.

Esta exposició s'emmarca dins de la programació trimestral de la regidoria de Cultura de l'Ajuntament de Sagunt, i en este cas compta a més amb la col·laboració de la Universitat Popular de Sagunt.

![](/media/l1vpxytq/c3-fondo-marino.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/la-universitat-popular-de-sagunt-ha-inaugurat-una-exposicio-pictorica-inspirada-en-el-mon-mari/ "Facebook")
*   [](http://twitter.com/share?url=https://aytosagunto.es/va/actualitat/la-universitat-popular-de-sagunt-ha-inaugurat-una-exposicio-pictorica-inspirada-en-el-mon-mari/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-universitat-popular-de-sagunt-ha-inaugurat-una-exposicio-pictorica-inspirada-en-el-mon-mari/ "Linked In")
*   [](mailto:?body=https://aytosagunto.es/va/actualitat/la-universitat-popular-de-sagunt-ha-inaugurat-una-exposicio-pictorica-inspirada-en-el-mon-mari/)